Komission asetus (EY) N:o 852/2003, annettu 16 päivänä toukokuuta 2003, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta



Virallinen lehti nro L 123 , 17/05/2003 s. 0009 - 0010



Komission asetus (EY) N:o 852/2003, annettu 16 päivänä toukokuuta 2003, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 29 artiklan 2 kohdan, sekä katsoo seuraavaa: (1) Asetuksen (EY) N:o 1254/1999 29 artiklan mukaan vietäessä 1 artiklan 1 kohdan a ja b alakohdassa tarkoitettuja tuotteita yhteisön ulkopuolelle voidaan vaatia vientitodistuksen esittämistä. (2) Euroopan yhteisön ja Keski- ja Itä-Euroopan assosioituneiden maiden välisten Eurooppa-sopimusten mukaisesti käytävien lisämyönnytyksiä koskevien neuvottelujen tavoitteena on ennen kaikkea vapauttaa naudanliha-alan yhteiseen markkinajärjestelyyn kuuluvien tuotteiden kauppa. (3) Näiden myönnytysten soveltamiseksi neuvotteluissa sovittiin, että eräiden edellä mainittujen sopimusten soveltamisalaan kuuluvien naudanliha-alan tuotteiden, jotka viedään yhteisöstä kyseessä olevaan maahan, mukana on seurattava jäljennös vientitodistuksesta, jossa on maininta "ilman tukea". Tässä yhteydessä on syytä säätää, että jäsenvaltioiden on myönnettävä yksinkertaistettujen säännösten mukaisesti hakemuksen jättäneille osapuolille vientitodistuksia sellaisille asetuksen (EY) N:o 1254/1999 soveltamisalaan kuuluville tuotteille, joilta ei tällä hetkellä edellytetä todistusta ja jotka on tarkoitus viedä Keski- ja Itä-Euroopan assosioituneihin maihin. (4) Koska edellä mainittujen todistusten tarkoituksena on ainoastaan todistaa, että vientituotteille ei myönnetä vientitukea, mainittujen todistusten myöntäminen ei edellytä asetuksen (EY) N:o 1254/1999 29 artiklan 1 kohdan neljännen alakohdan soveltamista, jonka mukaan vientitodistusten myöntäminen edellyttää, että asetetaan vakuus, jolla taataan tuotteiden vienti todistuksen voimassaoloaikana. Selkeyden vuoksi olisi tarkennettava, että maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000(3), sellaisena kuin se on viimeksi muutettuna asetuksella (EY) N:o 325/2003(4), 15 artiklan 2 kohtaa ei sovelleta näihin todistuksiin. (5) On syytä muuttaa komission asetus (EY) N:o 1445/95(5), sellaisena kuin se on viimeksi muutettuna asetuksella (EY) N:o 118/2003(6). (6) Tässä asetuksessa säädetyt toimenpiteet ovat naudanliha-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (EY) N:o 1445/95 7 a artikla seuraavasti: " 7 a artikla 1. Jäsenvaltioiden on myönnettävä asianomaisen hakemuksesta viipymättä vientitodistuksia sellaisille CN-koodeihin 0206 10 91 , 0206 10 99 , 0206 21 00 , 0206 22 00 , 0206 29 99 , 0210 99 59 ja ex 1502 00 90 kuuluville nautaeläimistä saataville tuotteille, jotka on tarkoitettu vietäviksi Keski- ja Itä-Euroopan assosioituneihin maihin. 2. Näiden todistusten voimassaoloajaksi on vahvistettu 60 päivää, ja niiden 20 kohdassa on oltava maininta 'ilman tukea'. 3. Poiketen siitä, mitä 8 artiklan 3 kohdassa säädetään, todistusten 16 kohdassa on mainittava kahdeksannumeroinen CN-koodi. 4. Asetuksen 9 ja 13 artiklaa ei sovelleta tämän artiklan mukaisesti myönnettyihin todistuksiin. 5. Asetuksen (EY) N:o 1291/2000 15 artiklan 2 kohtaa ei sovelleta 1 kohdassa tarkoitettuihin todistuksiin.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 152, 24.6.2000, s. 1. (4) EUVL L 47, 21.2.2003, s. 21. (5) EYVL L 143, 27.6.1995, s. 35. (6) EYVL L 20, 24.1.2003, s. 3.